தேசிய நீதிபதிகள் நியமன ஆணையம்

தேசிய நீதிபதிகள் நியமன ஆணையச் சட்ட வரைவு, 2014 (National Judicial Appointments Commission Bill, 2014) இந்தியாவில் உயர்நிலை நீதிபதிகளை நியமிக்கவும் பதவி உயர்வு மற்றும் இடம் மாற்றம் செய்யவும் உருவாக்கப்படவுள்ள தேசிய நீதிபதிகள் நியமன ஆணையத்தின் செய்முறைகளை வரையறுக்கும் சட்ட வரைவு ஆகும். இந்தச் சட்ட வரைவு  ஆகத்து 13, 2014 அன்று எதிர்ப்பு ஏதும் பதிவாகாமல் ,367 பேர் ஆதரவுடன் மக்களவையாலும் ஆகத்து 14, 2014 அன்று  மாநிலங்களவையாலும் நிறைவேற்றப்பட்டது. இத்தகைய நீதிபதிகள் நியமன முறைமையை உருவாக்கும் அதிகாரத்தை இந்திய அரசியலமைப்பு வழங்கும் வகையில்  99ஆவது அரசமைப்பு திருத்த சட்டவரைவும் இதே நாட்களில் நிறைவேற்றப்பட்டன.  இந்தச் சட்டவரைவு மூலம் இதுகாறும் நடைமுறையில் உள்ள நீதிபதிகள் தேர்வுக் குழுவிற்கு (collegium)  மாற்றாக  தேசிய நீதிபதிகள் நியமன ஆணையம் உருவாக்கப்படுகிறது. இந்த சட்ட வரைவுகளில் ஆணையத்தின் உறுப்பினர்களின் தகுதிகள், எண்ணிக்கை போன்ற விவரங்களும் ஆணையத்தின் செய்முறைகள், அதிகாரங்களும் வரையறுக்கப்பட்டுள்ளன..

நீதிபதிகள் நியமன ஆணைய மசோதாவுக்கு குடியரசுத் தலைவர் பிரணாப் முகர்ஜி ஒப்புதல் அளித்துள்ளார். உச்சநீதிமன்றம், மற்றும் உயர் நீதிமன்றங்களின் நீதிபதிகளை தேர்வு செய்ய அமைக்கப்படும் ஆணயத்திற்கு, உச்சநீதிமன்ற தலைமை நீதிபதி தலைவராக இருப்பார். 6 பேர் கொண்ட இந்த ஆணையத்தில், இந்திய அரசின் சட்ட அமைச்சர், உச்சநீதிமன்ற நீதிபதிகள் இருவர்,  சட்ட நிபுணர்கள் இருவர் இடம் பெறுவர்..

தீர்ப்பு
நீதிபதிகள் நியமன ஆணையம் அரசியல் அமைப்புச் சாசனத்திற்கு எதிரானது என  உச்ச நீதிமன்றத்தின் அரசியல் சாசன அமர்வு,  16 அக்டோபர் 2015 அன்று தீர்ப்பு வழங்கியது.

விமர்சனங்கள்
உச்ச நீதிமன்றத்தின் இத்தீர்ப்பு நாடாளுமன்ற இறையாண்மைக்கு பின்னடைவை ஏற்படுத்தியுள்ளது என இந்திய அரசின் அமைச்சர் இரவி சங்கர் பிரசாத் கருத்து தெரிவித்துள்ளார்.

மேற்சான்றுகள்

வெளி இணைப்புகள்
 நீதிபதிகள் நியமன ஆணையம் - I
 நீதிபதிகள் நியமன ஆணையம் – II
  நீதிபதிகள் நியமன ஆணையம் – III
 நீதிபதிகள் நியமன ஆணையம் - IV

இந்தியாவில் சட்டம்
இந்திய நடுவண் அரசுச் சட்டங்கள்
இந்திய உச்ச நீதிமன்றம்